Det er ganske vanlig at pinnedyr mister et bein eller to, for disse sitter ganske løst. Noen ganger mister de bein når de skifter ham, mens andre ganger mister de bein når de ferdes rundt i terrariet. Det er egentlig ingenting man kan gjøre med dette når uhellet først er ute. Unge pinnedyr kan faktisk få beine til å vokse ut igjen, og det vil vokse litt tilbake for hvert hamskifte den tar. Voksne pinnedyr som ikke lenger skifter man har derimot ikke mulighet til å gro ut beina sine igjen, og må leve resten av livet uten dette beinet. For de fleste pinnedyr er det ikke problematisk om de mangler et bein eller to, men om den mister nok bein kan det selvsagt bli vanskelig for den å spise eller bevege seg. Dersom du har problemet med pinnedyr som mister bein kan det tyde på at det er for lav luftfuktighet i terrariet. Sørg for at hygrometeret sier at det er minst 60% luftfuktighet, så har man mindre problemer med tap av bein.